Juliane av Sachsen-Lauenburg

Juliane (født 2. desember 1589, død 1. desember 1630) var en tysk prinsesse gift hertuginne av Nordborg.

Hun var datter av hertug Frantz II av Sachsen-Lauenburg (1547-1619) og Maria av Braunschweig-Lüneburg (1566-1626). Den 1. august 1627 giftet hun seg med hertug Frederik av Slesvig-Holsten-Sønderborg-Nordborg, en sønn av Hans den yngre, lillebror til Frederik II av Danmark og Norge. De fikk sønnen Hans Bugislav.

Allerede etter tre års ekteskap døde hun i barselseng den 1. desember 1630 i Nordborg. 9. februar 1631 ble hun bisatt i det hertugelig kapell i Egen kirke. I 1813 ble eketreskisten overført til Nordborg kirke. På kisten leses: V. G. G. Juliana geborn zu Sachsen Engern und Westphalen, Herzogin zu Schleswig-Holstein Stormarn und der Ditmarschen, Gräfin zu Oldenburg und Delmenhorst.

Hertugen giftet seg igjen i 1632 med prinsesse Eleonora av Anhalt-Zerbst (1608–1681).

Referanser 

Huset Askanien
Huset Slesvig-Holsten-Sønderborg-Nordborg